Avi on huomattanut Blokia myös useista muista ongelmista, esimerkiksi siitä, ettei asuntojen kosteusvaurioita selvitetä.

Etelä-Suomen aluehallintovirasto (avi) on antanut kiinteistönvälitysliike Blokille moitteita siitä, ettei sen välittäjä tutustu yrityksen myymiin asuntoihin käymällä siellä.

Blok ei käy kohteissa, koska se käyttää 3d-mallintamista, joka on yhtiön toimitusjohtaja Rudi Skogmanin mukaan perusteellisesti tehtynä tehokkaampi tapa. Lisäksi Blok tutustuu kohteen asiakirjoihin ja käy asiat läpi toimeksiantajan kanssa.